परमात्मा को रस स्वरूप भी कहा गया है। रस का संबंध पान से है। पेय हम मोटेतौर पर तीन भागों में बांट सकते हैं। पहला जल, दूसरा दूध या अन्य पौष्टिक पदार्थ तथा तीसरे आजकल के पेय, जो मनुष्य को ठंडा-गरम का एहसास कराते हैं। चौथा एक और पेय है जो मेरी दृष्टि में तो पीने लायक नहीं होना चाहिए और वह है मदिरा। इन चारों के साथ आपके जीवन की शांति जुड़ी हुई है। जल सबसे अधिक शांति पहुंचाएगा। बाकी के पेय पदार्थ थोड़ा बहुत सहारा हैं। दो बातें ध्यान में रखिए। कभी भी जल पीएं, बैठकर पीएं और उस जल को सांस से जोड़ें, क्योंकि जल में ऑक्सीजन होती है। इससे प्राणायाम के परिणाम प्राप्त होंगे। इसे एक उत्सव से भी जोड़ लिया जाए। मैं सारी दुनिया में आग्रह करता हूं कि सांस के साथ श्री हनुमान चालीसा की चौपाइयों को जोड़ें।
चूंकि बात जल व सांस की निकली है, इसलिए आज वर्षांत पर मुंबई के डोंबिवली में हम एक आयोजन कर रहे हैं। इसके तहत दुनिया में सवा करोड़ लोग एक साथ श्री हनुमान चालीसा का पाठ करेंगे। उद्देश्य है सफलता के साथ शांति। इसे आस्था टीवी चैनल पर शाम 6 बजे से 7:30 बजे तक देखकर किया जा सकता है। आप इसे इसलिए कीजिए, क्योंकि नववर्ष में प्रवेश करते समय हमारे भीतर शांति का संकल्प होना चाहिए। आज श्री हनुमान चालीसा का रस पान सांसों के साथ करिए। आप, आपका परिवार शांति में डूब जाएगा। आज की रात लोग वह द्रव्य पीते हैं जो कभी शांति नहीं दे सकता। नववर्ष में तो जीवन रस का पान कीजिए और महा-उत्सव नामक इस कार्यक्रम से अपने आप को जरूर जोड़िए। शाम को 6 बजे से 7:30 के बीच आप जीवन में उस रस का पान कर लेंगे, जिसका परिणाम सिर्फ शांति है, इसलिए इस अवसर का पूरा लाभ उठाइए।
पं. विजयशंकर मेहता
web: hamarehanuman.com
humarehanuman@gmail.com
hin_Deva hin_Deva mai_Deva cat_Latn zho_Hant